b"\n_START_ARTICLE_\nA Pastoriza\n_START_SECTION_\nHist\xc3\xb2ria\n_START_PARAGRAPH_\nEs conserven a la zona diversos poblats de la cultura dels castros, per\xc3\xb2 no hi ha pr\xc3\xa0cticament cap resta de pres\xc3\xa8ncia romana i sueva._NEWLINE_El Parochiale suevorum parla de la di\xc3\xb2cesi de Britonia, assentada a la plana al sud d'A Pastoriza i Mondo\xc3\xb1edo. Despr\xc3\xa9s de la invasi\xc3\xb3 musulmana de la pen\xc3\xadnsula Ib\xc3\xa8rica, la poblaci\xc3\xb3 i la noblesa es van retirar cap al nord, fundant la di\xc3\xb2cesi de Mondo\xc3\xb1edo i la cort d'Oviedo. En els segles posteriors la zona estava aforada pel cabil de Mondo\xc3\xb1edo i els monestirs de Meira i Lourenz\xc3\xa1._NEWLINE_El 1821 es va constituir el municipi amb el nom de Vi\xc3\xa1n, que l'any 1840 es substituiria per l'actual A Pastoriza."